Club Penguin
Club Penguin (CP) oli Miniclip-sivustolla sekä omalla sivustollaan toiminut online-moninpeli. Pelissä pingviinit voivat chattailla ja pelata minipelejä lumipeitteisessä virtuaalimaailmassa. Peli julkaistiin 23. lokakuuta 2005. Kesällä 2007 Disney osti pelin oikeudet lisäten peliin animaattoreita ja tehden siitä mainoksia. Vuonna 2008 pelaajamäärä oli yli 15 miljoonaa.
Ghostbusters: The Video Game
Ghostbusters: The Video Game on vuonna 2009 julkaistu peli, joka perustuu 1980-luvun "Haamujengi"-elokuvaan. Se ilmestyi Pohjois-Amerikassa 16. kesäkuuta ja Suomessa 19. kesäkuuta. Pelin alustana ovat PC, Nintendo DS, PlayStation 2, PlayStation 3, PSP, Wii ja Xbox 360. PC-, PlayStation 3- ja Xbox 360 -versioiden kehittäjänä on Terminal Reality, PlayStation 2-, PSP- ja Wii-versioiden kehittäjänä on Red Fly Studio ja Nintendo DS -version Zen Studios. Pelin julkaisee Atari. Käsikirjoittajina toimivat Dan Aykroyd ja Harold Ramis.
Peli sijoittuu vuoteen 1991 ja New Yorkiin, Haamujengin kotikaupunkiin. Pelaajan tavoitteena on liittyä maineikkaan Haamujengin jäseneksi ja napata mahdollisimman monta haamua ja kerätä rahaa.
Pelin ikäraja on Playstation 3:lle 12+, mutta Playstation 2:lle 7+. PS2:n pelin ikärajaan vaikuttaa se, että hahmot ovat lähinnä näyttelijöiden karikatyyrejä.